**PODACI O IMOVINI VRAĆENOJ U SKLADU SA**

**ZAKONOM O OTKLANJANJU POSLEDICA ODUZIMANJA IMOVINE ŽRTVAMA HOLOKAUSTA**

**KOJE NEMAJU ŽIVIH ZAKONSKIH NASLEDNIKA**

 U skladu sa Zakonom o otklanjanju posledica oduzimanja imovine žrtvama Holokausta koje nemaju živih naslednika („Službeni glasnik RS“, broj 13/16) Jevrejskim opštinama je vraćeno, i to: Jevrejskoj opštini Beograd 144 objekata u Beogradu, i to: 98 poslovna prostora, 33 stana, 8 garaža i 5 zgrada, Jevrejskoj opštini Subotica 12 poslovnih prostora i 3 zgrade, Jevrejskoj opštini Zrenjanin - 10 stanova, 5 poslovnih prostora i 6 zgrada, Jevrejskoj opštini Zemun - 1 stan i 1 poslovni prostor, Jevrejskoj opštini Novi Sad - 12 poslovnih prostora , 6 zgrada i 4 stana, Jevrejskoj opštini Pančevo - 4 poslovna prostora, dok je i Jevrejskoj opštini Kikinda vraćena 1 zgrada, što sve zajedno čini  **209 objekata ukupne površine oko 15 126,04 m ²**  .

Zatim , Jevrejskoj opštini Kikinda je vraćeno 85ha 70a 89 m ² poljoprivrednog zemljišta, Jevrejskoj opštini Subotica – 1 075ha 40a 23m ² poljoprivrednog zemljišta, Jevrejskoj opštini Zrenjanin - 350ha 25a 24m ² poljoprivrednog zemljišta, Jevrejskoj opštini Pančevo - 84 ha 22a 78 m ², Jevrejskoj opštini Novi Sad - 1 157ha 84a 91 m ², i Jevrejskoj opštini Sombor - 575 ha 60a 02m2 poljoprivrednog zemljišta.

 Ukupno je vraćeno  **3 329 ha 04a 07m ² poljoprivrednog zemljišta.**  Takođe, Jevrejskoj opštini Zrenjanin vraćeno je  **921 m ² gradskog građevinskog**  neizgrađenog zemljišta u Zrenjaninu, dok je Jevrejskoj opštini Kikinda vraćeno  **1034 m ² gradskog građevinskog neizgrađenog zemljišta.**

**Prema do sada urađenoj proceni vrednost vraćene imovine iznosi preko 47 miliona 260 hiljada evra.**

 **Napomena :**  u toku je procena vrednosti vraćene imovine koja nije obuhvaćena gornjim iznosom.